Alejandro Bedoya

Alejandro Bedoya (født 1987) er en amerikansk fotballspiller som spiller for den amerikanske klubben Philadelphia Union, samt for det amerikanske landslaget. Han sies å være en hardtarbeidende spiller som har sin styrke i hurtigheten. 

Bedoya er av colombiansk opphav, men ble født i Englewood i New Jersey og vokste opp i Miami i Florida.Bondy, Stefan. "Englewood native Alejandro Bedoya vies for U.S. spot", The Record (Bergen County)  , 25. mai 2010. Besøkt 16. februar 2011. Hans far, Adriano, spilte profesjonell fotball i Colombia med Millonarios, og hans bestefar, Fabio, spilte for Deportes Quindío.

Bedoya spilte i sine college-år for Boston College Eagles og flyttet senere til Europa for å starte sin seniorkarriere. Han begynte å spille for Örebro SK i Sverige, før han i 2011 skiftet til det skotske storlaget Rangers. Den 28. august samme år debuterte han for klubben i en Premier League-kamp mod Aberdeen. Da Rangers i sommeren 2012 gikk konkurs og ble rykket ned med tvang byttet Bedoya tilbake til svensk fotball og Helsingborgs IF. I august 2013 skiftet han til FC Nantes i Frankrike.

Han står per 21. juni 2014 notert med 29 kamper og én scoring for USAs landslag, som han debuterte for 23. januar 2010 i en vennskapskamp mot Honduras. Han ble 11. mai 2010 tatt ut til den opprinnelige 30-mannstroppen til VM i 2010 i Sør-Afrika; troppen ble etter hvert kuttet ned til 23 mann og Bedoya fikk ikke være med. Bedoya ble tatt ut i den amerikanske troppen til VM i 2014 i Brasil.  

 Referanser 

 Eksterne lenker 

 Boston College Eagles: Spillerprofil − bceagles.cstv.com 
 Spillerprofil − national-football-teams.com 
 7. Alejandro BEDOYA profil på Nantes hjemmesider 

Kategori:Fotballspillere fra USA
Kategori:Fotballspillere for Örebro SK
Kategori:Fotballspillere for Rangers FC
Kategori:Fotballspillere for Helsingborgs IF
Kategori:Fotballspillere for FC Nantes Atlantique
Kategori:Spillere i Fotball-VM 2014
Kategori:Personer fra Englewood
Kategori:Personer fra USA av colombiansk opphav
Kategori:Fødsler i 1987